วัดดะมะยานจี้

วัดดะมะยานจี้ (พม่า: ဓမ္မရံကြီးဘုရား, ออกเสียง: [də.ma̰.jàɰ̃.d͡ʑí pʰə.já]; อังกฤษ: Dhammayangyi Temple) เป็นวัดในเมืองพุกาม ประเทศพม่า เป็นวัดขนาดใหญ่ที่สุดในพุกาม มีชื่อเสียงว่าสร้างในรัชกาลพระเจ้านะระตู (ค.ศ. 1167–1170) ผู้เสด็จขึ้นครองบัลลังก์ด้วยการปลงพระชนม์พระราชบิดาคือพระเจ้าอลองสิธูและพระเชษฐา จึงเชื่อกันว่าทรงสร้างวัดอันใหญ่โตนี้เพื่อลดทอนบาปของพระองค์ พงศาวดารพม่าระบุว่า พระเจ้านะระตูทรงถูกชาวอินเดียกลุ่มหนึ่งลอบปลงพระชนม์ขณะที่งานก่อสร้างยังดำเนินอยู่ วัดจึงมาสำเร็จหลังรัชกาล วัดนี้ก่อสร้างตามแบบแผนทำนองเดียวกับอานานดาพะย่า ศาสนสถานอีกแห่งในเมืองเดียวกัน มีการเอาอิฐมาก่อปิดในอาคารวัดไว้โดยไม่ปรากฏเหตุผล จึงมีเฉพาะมุขทั้งสี่และระเบียงภายนอกที่เข้าถึงได้ในปัจจุบัน อ้างอิง แหล่งข้อมูลอื่น วิกิมีเดียคอมมอนส์มีสื่อเกี่ยวกับ วัดดะมะยานจี้ Photos of Dhammayangyi Temple at Have Camera Will Travel Dhammayangyi Temple photos on Flickr MyanmarBagan Travel Information เก็บถาวร 2012-03-01 ที่ เวย์แบ็กแมชชีน